O Δήμος Ελευσίνας στο πλαίσιο ανάγκης περιορισμού της διασποράς της πανδημίας και με στόχο τη διασφάλιση της δημόσιας υγείας, διαθέτει πλέον σε συνεργασία με την Α.ΠΑΓΩΝΗΣ & ΣΙΑ ΕΕ ‘SYSCOM’ , δύο σύγχρονους σταθμούς θερμομέτρησης Thermocontol της Promobot στις εγκαταστάσεις του. Ο ένας σταθμός βρίσκεται τοποθετημένος στην κεντρική είσοδο του Δημαρχείου Ελευσίνας, ώστε να θερμομετρούνται τόσο οι πολίτες, όσο και το προσωπικό που εργάζεται στο κτίριο, ενώ ο δεύτερος είναι εγκατεστημένος στην κύρια είσοδο της Υπηρεσίας Καθαριότητας με σκοπό να εξυπηρετεί το προσωπικό. Οι αυτόνομοι σταθμοί ελέγχου μέτρησης θερμοκρασίας σώματος Thermocontol και Thermoconto Plus , διατίθενται αποκλειστικά στην Ελλάδα από την Globalsat και επιτρέπουν την αυτόματη μέτρηση της θερμοκρασίας του σώματος ανέπαφα, γρήγορα και με την υψηλότερη ακρίβεια, χωρίς να απαιτούν την παρουσία άλλου ατόμου στη διαδικασία. O Δήμος Ελευσίνας με σκοπό την ασφαλή και ομαλή λειτουργίαυπό οποιεσδήποτε συνθήκες, πρωτοπορεί και υιοθετεί καινοτόμες πρακτικές, που στοχεύουν στον έλεγχο και περιορισμό της διασποράς της πανδημίας και στην προστασία των πολιτών και του προσωπικού του, συνεχίζοντας να προσφέρει τις υπηρεσίες του με προσοχή και απόλυτη υπευθυνότητα.

Για περισσότερες πληροφορίες σχετικά με το Thermocontrol & Thermocontrol Plus, μπορείτε να επισκεφθείτε τον ακόλουθο σύνδεσμο: [https://pagonisnet.gr/product-category/iot/](https://pagonisnet.gr/product-category/iot/%20)